(ที่ตั้ง/บรรยากาศร้าน)

ร้านตั้งอยู่ชั้น G ตรงข้ามร้าน Bake a wish
เลยค่ะ เด่นสง่ากลางทางเดินเลย ตัวร้านเป็นแบบ open โต๊ะเล็กๆน่ารัก มีดอกไม้ประดับแต่ละโต๊ะด้วย บรรยากาศโอเคเลย ไม่วุ่นวายมากนัก

(บริการ)

วันที่ไปทาน พี่พนักงานบริการดีค่ะ ก่อนอื่นจะยกตะกร้าส้อมและมีดมาให้ก่อนเลย 
ยิ้มแย้มแจ่มใสดีค่ะ

(รายการขนมที่ทาน)

1.Vanilla Bomber (฿150)
 ลักษณะคล้ายๆไอศกรีมทอด บราวนี่นุ่ม 
ทานแล้วเข้ากันกับไอศกรีม 
แถมยังมีซอส strawberry ที่ช่วยเบรคความเลี่ยนได้ดีอีกด้วย ที่ชอบที่สุดเลยน่าจะเป็นวิปครีมค่ะ รสชาตินมๆ เบาๆ ล่องลอยในปาก แนะนำให้ตักทุกอย่างทานรวมกันในคำเดียวค่ะ สุดยอดมากกกกก 

2.Chocolate Lover (฿170) ช็อคโกแลตเลิฟเว่อร์เสิร์ฟด้วยกระทะร้อน ซอสเดือดปุดๆเลยค่า น่าทานมากกกก  ตัวไอศกรีมช็อคโกแลตทำหน้าที่ของมันได้ดี คือไม่หวานมากและมาช่วยตัดความเลี่ยนของซอสกับเครป ทำให้รสชาติออกมาลงตัว ยิ่งมีโอริโอ้กรุบกรอบกับบราวนี่เนื้อนุ่มเป็นท็อปปิ้งช่วยเสริมด้วยแล้ว ยิ่งอร่อยขึ้นไปอีก เมนูนี้ถูกใจมากๆ แนะนำเลยค่ะ 

(สรุป)

ร้านนี้ไม่มีน้ำเปล่าบริการฟรีนะคะ ต้องสั่งเพิ่มเอง
ถ้าจำไม่ผิดไม่มี Service Charge ด้วยค่ะ ดังนั้นราคาค่อนข้างสมเหตุสมผลเลย รสชาติดีด้วย ไม่ผิดหวังเลยค่ะ ใครกำลังหาร้านของหวานราคาเบาๆใน Siam Paragon เราแนะนำ Hokkaido Silkream นะคะ :)